CELEX: 32011D0462
Language: et
Date: 2011-07-25 00:00:00
Title: 2011/462/EL: Komisjoni rakendusotsus, 25. juuli 2011 , millega lükatakse tagasi kaks taotlust registreerida nõukogu määrusega (EÜ) nr 510/2006 ette nähtud kaitstud päritolunimetuste ja kaitstud geograafiliste tähiste registris nimetus [Eilenburger Sachsenquelle (KPN)], [Eilenburger Sanusquelle (KPN)] (teatavaks tehtud numbri K(2011) 5251 all)

26.7.2011   
            
            
               ET
            
            
               Euroopa Liidu Teataja
            
            
               L 194/34
            
         KOMISJONI RAKENDUSOTSUS,
   25. juuli 2011,
   millega lükatakse tagasi kaks taotlust registreerida nõukogu määrusega (EÜ) nr 510/2006 ette nähtud kaitstud päritolunimetuste ja kaitstud geograafiliste tähiste registris nimetus [Eilenburger Sachsenquelle (KPN)], [Eilenburger Sanusquelle (KPN)]
   (teatavaks tehtud numbri K(2011) 5251 all)
   (Ainult saksakeelne tekst on autentne)
   (2011/462/EL)
   EUROOPA KOMISJON,
   võttes arvesse Euroopa Liidu toimimise lepingut,
   võttes arvesse nõukogu 20. märtsi 2006. aasta määrust (EÜ) nr 510/2006 põllumajandustoodete ja toidu geograafiliste tähiste ja päritolunimetuste kaitse kohta, (1) eriti selle artikli 6 lõike 2 teist lõiku,
   ning arvestades järgmist:
   
               (1)
            
            
               Saksamaa esitas 5. novembril 1999 komisjonile kaks taotlust kahe lisas loetletud mineraalvee nimetuse registreerimiseks nõukogu määruse (EMÜ) nr 2081/92 (2) artikli 5 kohaselt. Paraku ei ole kõnealused nimetused kantud liikmesriikide poolt tunnustatud looduslike mineraalvete loeteludesse, (3) nagu on ette nähtud Euroopa Parlamendi ja nõukogu 18. juuni 2009. aasta direktiivi 2009/54/EÜ (loodusliku mineraalvee kasutamise ja turustamise kohta) (4) artikliga 1. Nende nimetustega mineraalvett ei ole seetõttu võimalik lugeda siseturul turustatavaks mineraalveeks ja seega tuleks need nimetused jätta registreerimata.
            
         
               (2)
            
            
               Eespool toodut arvesse võttes tuleks käesoleva otsuse lisas loetletud kahe nimetuse registreerimise taotlused tagasi lükata.
            
         
               (3)
            
            
               Käesoleva otsusega ette nähtud meetmed on kooskõlas kaitstud geograafiliste tähiste ja päritolunimetuste alalise komitee arvamusega,
            
         ON VASTU VÕTNUD KÄESOLEVA OTSUSE:
   Artikkel 1
   Käesoleva otsuse lisas loetletud nimetuste registreerimise taotlused lükatakse tagasi.
   Artikkel 2
   Käesolev otsus on adresseeritud Saksamaa Liitvabariigile.
   
      Brüssel, 25. juuli 2011
      
         
            Komisjoni nimel
         
         
            komisjoni liige
         
         Dacian CIOLOŞ
      
   
   
      (1)  ELT L 93, 31.3.2006, lk 12.
   
      (2)  EÜT L 208, 24.7.1992, lk 1.
   
      (3)  ELT C 54, 7.3.2009, lk 7.
   
      (4)  ELT L 164, 26.6.2009, lk 45.
   
      LISA
      
         Looduslikud mineraalveed ja allikaveed
      
      SAKSAMAA
      Eilenburger Sachsenquelle
      Eilenburger Sanusquelle